“กรุงศรี คอนซูมเมอร์” เปิดบริการตรวจข้อมูลบัตรเครดิต ผ่านแชทบอท “Facebook Messenger”
“กรุงศรี คอนซูมเมอร์” เปิดช่องบริการใหม่ ตรวจข้อมูลบัตรเครดิตผ่านแชทบอท “Facebook Messenger” เรียลไทม์ตลอด 24 ชม.
“กรุงศรี คอนซูมเมอร์” เปิดช่องบริการใหม่ ตรวจข้อมูลบัตรเครดิต ผ่านแชทบอท “Facebook Messenger” เรียลไทม์ตลอด 24 ชม.
21 มิ.ย. 2564

กรุงศรี คอนซูมเมอร์ เปิดตัวช่องทางบริการใหม่ “ตรวจสอบข้อมูลบัญชีบัตรเครดิตด้วยตนเอง ผ่านระบบแชทบอทบน Facebook Messenger” ตอบสนองข้อมูลฉับไวและทันท่วงทีให้กับลูกค้า โดยช่องทางการติดต่อนี้จะทำให้สมาชิกบัตรสามารถตรวจสอบข้อมูลเบื้องต้นเกี่ยวกับบัญชีบัตรเครดิตด้วยตนเอง (Self-service) กับ 3 บริการ ได้แก่ ตรวจสอบวงเงินคงเหลือ, ตรวจสอบยอดชำระ และตรวจสอบผลการสมัครบัตร เพียงเลือกเมนูหรือพิมพ์ข้อความเกี่ยวกับบริการที่ต้องการผ่านเฟซบุ๊ก เมสเซ็นเจอร์ แล้วทำการยืนยันตัวตนก่อนใช้บริการ จากนั้นกดเลือกทำรายการตามขั้นตอน
ทั้งนี้สามารถให้บริการข้อมูลได้แบบเรียลไทม์ ปลอดภัย ตลอด 24 ชั่วโมง ช่วยให้สมาชิกบัตรได้รับบริการที่สะดวกและรวดเร็วยิ่งขึ้น สมาชิกบัตรเครดิตกรุงศรี, บัตรกรุงศรีเฟิร์สช้อยส์, บัตรเครดิตเซ็นทรัล เดอะวัน และบัตรเครดิตเทสโก้ โลตัส วีซ่า สามารถใช้บริการนี้ได้ผ่านเพจ Facebook ของแต่ละบัตร